*Ti azért kutatjátok az Írásokat, mert azt gondoljátok, hogy azokban van az örök életetek: pedig azok rólam tesznek bizonyságot, Jn5,39*

Jogosan megkérdezhetem magamtól: mi célból olvasom a Bibliát? Az örök élet beszéde. Péter többek között e szavakat mondta egyszer később válaszul Jézus kérdésére. De Jézus itt átfogalmazza az Írások mondandóját.

Az örök élet Jézusban van. Az Ő megismerésében. Megismerni Őt mint a Mindenható Isten Fiát, aki minden hatalom birtokosa mert megkapta. Aki az urak Ura és a királyok Királya, aki nagyobb minden hatalomnál. Számára nincs lehetetlen, nincs ami képes lenne korlátozni Őt. Mindezek ellenére - vagy mellett – foglalkozik az emberek apró dolgaival is. Szeretetével körülvesz és Lényét bemutatja nekünk, ha keressük Őt. A Biblia Őt mutatja be! *Vadon Gyula*